text: Børneporno-sigtet skoleleder måtte forlade Sydslevig
  15 november 2011 kl. 09.30
  En 52-årig sønderjysk skoleleder, der netop er blevet fængslet for børneporno og blufærdighedskrænkelse, måtte i foråret forlade en lang række lederposter i det danske mindretal i Sydslesvig.
  Her har han ifølge bt.dk ikke blot været leder på flere skoler og politisk aktiv, men også været leder i en lokal spejderbevægelse. Blufærdighedskrænkelsen skulle ifølge bt.dk's oplysninger være foregået, mens den 52-årige beklædte lederposter i det danske mindretal i Sydslesvig.
  Den 52-årige var netop blevet ansat som skoleleder på Grænseegnens Friskole i Holbøl, da han blev fængslet i fire uger for besiddelse af børneporno og blufærdighedskrænkelse.
  Manden blev fængslet ved et grundlovsforhør i Sønderborg fredag. Sigtelserne har ikke forbindelse til hans nye ansættelse på skolen i Holbøl. 
  I foråret forlod den 52-årige Sydslesvig og søgte arbejde i Danmark. Her blev han skoleleder i Holbøl.
  